CELEX: 32005R1518
Language: bg
Date: 2005-09-19 00:00:00
Title: Регламент (EO) № 1518/2005 на Kомисията от 19 септември 2005 година за изменение на приложения I и III към Регламент (ЕИО) № 2377/90 на Съвета относно установяване на процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход, по отношение на ацетилизовалерилтилозин и флуазуронТекст от значение за ЕИП.

Важна правна забележка

|

32005R1518

Официален вестник n° L 244 , 20/09/2005 стр. 0011 - 0012

		20050919Регламент (EO) № 1518/2005 на Kомисиятаот 19 септември 2005 годиназа изменение на приложения I и III към Регламент (ЕИО) № 2377/90 на Съвета относно установяване на процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход, по отношение на ацетилизовалерилтилозин и флуазурон(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустими граници на остатъчни вещества от ветеринарномедицински препарати в храните от животински произход [1], и по-специално член 2 и член 4, трети параграф от него,като взе предвид становищата на Европейската агенция по лекарствата, формулирани от Комитета по лекарствени продукти за ветеринарна употреба,като има предвид, че:(1) Всички фармакологично активни вещества, използвани в Общността за влагане във ветеринарните лекарствени средства, предназначени за даване на животните, които се отглеждат за производство на храна, следва да бъдат оценени в съответствие с Регламент (ЕИО) № 2377/90.(2) Ацетилизовалерилтилозин е включен в приложение I към Регламент (ЕИО) № 2377/90 относно животните от рода свине, за мускул, кожа и мазнина, черен дроб и бъбрек. Това вещество е включено също така и в приложение III към този регламент за кожа и мазнина, както и за черен дроб, относно видовете домашни птици, с изключение на животни от които се добиват яйца за консумация от човека, до изчакване приключването на научните изследвания. Изследванията са вече завършени и затова веществото ацетилизовалерилтилозин следва да бъде добавено в приложение I към упоменатия регламент за животните от вида домашни птици.(3) Подадено е заявление за установяване на максимално допустимите граници на остатъчното вещество "флуазурон". С оглед да се даде възможност да бъдат приключени научните изследвания относно животните от рода на едрия рогат добитък, следва флуазурон да бъде включен в приложение III към посочения регламент.(4) Следователно, Регламент (ЕИО) № 2377/90 следва да бъде съответно изменен.(5) Следва да се предвиди достатъчен срок преди влизането в сила на настоящия регламент, през който държавите-членки да направят необходимите промени, в светлината на настоящия регламент, в разрешенията за пускане на пазара на ветеринарни лекарствени средства, издавани съгласно Директива 2001/82/ЕО на Европейския парламент и на Съвета от 6 ноември 2001 г. за Кодекс на Общността относно ветеринарните лекарствени средства [2].(6) Мерките, предвидени в настоящия регламент са в съответствие със становището на Постоянния комитет по ветеринарномедицински продукти,ПРИЕ НАСТОЯЩИЯ РЕГЛАМЕНТ:Член 1Приложения I и III към Регламент (ЕИО) № 2377/90 се изменят в съответствие с приложението към настоящия регламент.Член 2Настоящият регламент влиза в сила на третия ден след публикуването му в Официален вестник на Европейския съюз.Прилага се от 19 ноември 2005 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 19 септември 2005 година.За КомисиятаGünter VerheugenЗаместник-председател[1] ОВ L 224, 18.8.1990 г., стр. 1. Регламент, последно изменен с Регламент (ЕО) № 1356/2005 на Комисията (ОВ L 214, 19.8.2005 г., стр. 3).[2] ОВ L 311, 28.11.2001 г., стр. 1. Директива, последно изменена с Директива 2004/28/ЕО (ОВ L 136, 30.4.2004 г., стр. 58).--------------------------------------------------20050919ПРИЛОЖЕНИЕА. В приложение І (Списък на фармакологично активните вещества, за които са определени максимално допустими граници на остатъчни вещества) се въвежда следното вещество:"1. Анти-инфекциозни средства1.2. Антибиотици1.2.4. МакролидиФармакологично активно(и) вещество(а) | Маркерно остатъчно вещество | Животински вид | МДГОВ | Прицелна тъкан |Ацетилизовалерилтилозин | Сбор от ацетил-изовалерилтилозин и 3-O-ацетилтилозин | Домашни птици [1] | 50 μg/kg 50 μg/kg | Кожа + мазнина Черен дроб |Б. В приложение ІІІ (Списък на фармакологично активните вещества, използвани във ветеринарни лекарствени средства, за които са определени временни максимално допустими граници на остатъчни вещества) се въвежда следното вещество:"2. Антипаразитни средства2.2. Средства с действие против ектопаразити2.2.5. Производни на ацил уреа (карбамид)Фармакологично активно(и) вещество(а) | Маркерно остатъчно вещество | Животински вид | МДГОВ | Прицелна тъкан |Флуазурон [2] | Флу.азурон | Животни от рода говеда [3] | 200 μg/kg | Мускул |7000 μg/kg | Мазнина |500 μg/kg | Черен дроб |500 μg/kg | Бъбрек |[1] Не се използва при животни, от които се получава мляко за консумация от човека."[2] Срокът на валидност на временните МДГОВ изтича на 1.1.2007 г.[3] Не се използва при животни, от които се получава мляко за консумация от човека."--------------------------------------------------